Lezzayer yemgared ɣas ulama ulac aṭas n tutlayin yellan, acu kan yella umennuɣ gar tutlayina, yella wugar s waṭas deg-nsent,iwakken ad nefhem assaɣen yellan gar tutlayin, d wamek ttidirent deg yiwen n wadeg, amennuɣ i d-nebder yakan deg yixef n uḥric amezwaru, amennuɣ-a ur nezmir ara ad t-id-nessegzi yakan mebla ma yella ur nekcim ara deg taɣult n tsnilesmetti, ɣer Fishman (J.A.), tasnilesmetti d tussna izerwen tulmisin n yisafaren isnilsanen (imutlayen), tulmisin n twuriwin-nsen d tulmisin n yimsiwal-nsen, ad neḥseb kraḍ n yimeskar-a teddun wa ɣer wa, ttbeddilen ɛlaḥsab n temɣiwant tamutlayt.1 Ɣas llant aṭas n tbadutin ɣef tesnilesmetti, acu kan nekkni nefren tabadut n FISHMAN (J.A.), acku d nettat i nwala belli nezmer iyi-s ad negzu neɣ ad d- nessegzi assaɣen n tutlayt n tmut n Lezzayer, neɣ ayɣer i llant tsisin-a deg Tmurt n Lezzayer ɣef tutlayin.